|  |  |
| --- | --- |
| **РЕСПУБЛИКА ТАТАРСТАН**  **С О В Е Т**  **Нижнекамского муниципального района**  423570, г.Нижнекамск, пр.Строителей,12  факс (8555) 41-70-00, тел.42-41-41 | **ТАТАРСТАН РЕСПУБЛИКАСЫ**  **Түбән Кама муниципаль районы**  **С О В Е Т Ы**  423570, Түбән Кама шәһәре, Төзүчеләр пр., 12  факс (8555) 41-70-00, тел.42-41-41 |
|  |  |
| **Р Е Ш Е Н И Е** | **К А Р А Р** |
| **№ 33** | **2020 елның 29 апреле** |

Түбән Кама муниципаль районы муниципаль милкендә булган күчемсез милекнең аренда шартнамәләре буенча аренда түләвен кичектереп тору шартлары турында

«Гадәттән тыш хәлләрне кисәтү һәм бетерү мәсьәләләре буенча Россия Федерациясенең аерым закон актларына үзгәрешләр кертү турында» 2020 елның 1 апрелендәге 98-ФЗ номерлы Федераль закон, Россия Федерациясе Хөкүмәтенең «Күчемсез мөлкәтне арендалау шартнамәләре буенча аренда түләвен кичектереп тору шартларына һәм срокларына таләпләр билгеләү турында» 2020 елның 3 апрелендәге 439 номерлы карары, Татарстан Республикасы Министрлар Кабинетының «Татарстан Республикасы дәүләт милкендә булган күчемсез милекне арендалау шартнамәләре буенча аренда түләвен кичектереп тору шартлары турында» 2020 елның 22 апрелендәге 314 номерлы карары нигезендә, Түбән Кама муниципаль районы Советы

КАРАР БИРӘ:

1. Түбән Кама муниципаль районы муниципаль милкендә булган күчемсез милекнең аренда шартнамәләре буенча аренда түләвен кичектереп тору теркәлгән шартларын расларга.

2. Әлеге карар басылып чыккан көненнән үз көченә керә.

3. Әлеге карарның үтәлешен контрольдә тотуны социаль-икътисади үсеш, бюджет-финанс мәсьәләләре һәм муниципаль милек буенча даими комиссиягә йөкләргә.

Түбән Кама муниципаль районы

Башлыгы А.Р.Метшин

Түбән Кама муниципаль районы

Советының

2020 елның 29 апрелендәге

33 номерлы карарына

кушымта

Түбән Кама муниципаль районы муниципаль милкендә булган күчемсез милекнең аренда шартнамәләре буенча аренда түләвен кичектереп тору шартлары

1. 2020 елда күчемсез мөлкәттән файдаланган өчен каралган аренда түләвен кичектереп торуның әлеге шартлары «Халыкны һәм территорияләрне табигый һәм техноген характердагы гадәттән тыш хәлләрдән саклау турында» Федераль законның 11 статьясы нигезендә Татарстан Республикасы Президенты тарафыннан 2020 елда Россия Федерациясе Хөкүмәтенең 2020 елның 3 апрелендәге 434 номерлы карары белән исемлеге расланган, яңа коронавирус инфекциясе таралу нәтиҗәсендә, хәл начарайган шартларда, аеруча зыян күрүче Россия икътисады тармакларында эшчәнлек алып баручы оешмалар һәм хосусый эшмәкәрләр булган арендага алучылар белән Татарстан Республикасы территориясендә югары әзерлек һәм гадәттән тыш хәл режимын кертү турында карар кабул ителгәнгә кадәр төзелгән күчемсез мөлкәтне арендалау шартнамәләренә карата кулланыла (алга таба – аренда шартнамәсе, кичектереп тору).

2. Кичектереп тору, торак биналардан тыш, күчемсез мөлкәткә карата бирелә.

3. Кичектереп тору 2020 елның 1 октябренә кадәр Татарстан Республикасы территориясендә гадәттән тыш хәлнең югары әзерлек режимы кертелгәннән соң түбәндәге шартларда бирелә:

а) аренда түләве буенча бурыч 2021 елның 1 гыйнварыннан да алдарак һәм 2023 елның 1 гыйнварыннан да соңга калмыйча, этаплап, айга бер тапкырдан да арттырмыйча, аренда шартнамәсе буенча айлык аренда түләве күләменең яртысыннан артмый торган күләмдә, тигез түләүләр белән түләнергә тиеш;

б) кичектереп тору Татарстан Республикасы территориясендә гадәттән тыш хәл яки югары әзерлек режимы гамәлдә булу срогына тиешле чор өчен аренда түләве күләмендә һәм Татарстан Республикасы территориясендә гадәттән тыш хәл яки югары әзерлек режимы туктатылган көннән алып, тиешле чор өчен 2020 елның 1 октябренә кадәр аренда түләвенең 50 проценты күләмендә бирелә;

в) кичектереп тору белән бәйле рәвештә арендатор тарафыннан аренда түләвен кертү тәртибен һәм срокларын сакламау (шул исәптән мондый чаралар аренда шартнамәсендә каралган очракларда) белән бәйле рәвештә, чит акчалардан файдаланган өчен штрафлар, процентлар яки башка җаваплылык чаралары кулланылмый;

г) кичектереп торуга бәйле рәвештә арендага алучы тарафыннан түләнергә тиешле өстәмә түләүләрне арендага бирүче тарафыннан билгеләү рөхсәт ителми;

д) кичектерап тору бирелә торган аренда түләве күләме яклар килешүе буенча киметелергә мөмкин;

е) әгәр аренда шартнамәсе белән арендатор тарафыннан коммуналь хезмәтләрдән файдаланган өчен түләүләрне һәм (яки) арендалана торган мөлкәтне карап тоту чыгымнарын аренда түләвенә кертү күздә тотылса, аренда түләвенең күрсәтелгән өлеше буенча кичектереп тору бирелми, әгәр Татарстан Республикасы территориясендә гадәттән тыш хәл яки югары әзерлек режимы гамәлдә булган чорда арендага бирүче мондый хезмәтләр өчен түләүдән һәм (яки) мондый чыгымнардан азат ителгән очраклардан тыш.

4. 3 пунктта каралган кичектереп тору шартлары, мондый килешү төзү датасына карамастан, кичектереп тору турында аренда шартнамәсенә өстәмә килешүләргә карата кулланыла.

Түбән Кама муниципаль районы

Башлыгы урынбасары Э.Р.Долотказина